ปตท.-บางจาก ขึ้นราคาขายปลีกแก๊สโซฮอล์ทุกชนิดพรุ่งนี้
ปตท.-บางจาก ขึ้นราคาขายปลีกแก๊สโซฮอล์ทุกชนิดพรุ่งนี้
18 พ.ค. 2559

บริษัท ปตท. จำกัด (มหาชน) หรือ PTT และ บริษัท บางจากปิโตรเลียม จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซินและแก๊สโซฮอล์ทุกชนิดในอัตรา 40 สตางค์/ลิตร ยกเว้น E85 ปรับขึ้น 20 สตางค์/ลิตร โดยให้มีผลตั้งแต่วันพรุ่งนี้ (19 พ.ค.59)
ทั้งนี้ส่งผลให้ราคาขายปลีกน้ำมันหน้าสถานีบริการน้ำมันของ ปตท. และ บางจากฯ ในเขตกรุงเทพฯและปริมณฑล ซึ่งไม่รวมภาษีท้องที่ ในวันพรุ่งนี้ เป็นดังนี้ เบนซิน ออกเทน 95 ของ ปตท. อยู่ที่ 32.56 บาท/ลิตร, แก๊สโซฮอล์ 95 อยู่ที่ 25.60 บาท/ลิตร, แก๊สโซฮอล์ 91 อยู่ที่ 25.18 บาท/ลิตร, E20 อยู่ที่ 23.04 บาท/ลิตร และ E85 อยู่ที่ 18.89 บาท/ลิตร ส่วนดีเซล อยู่ที่ 24.69 บาท/ลิตร